6. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.6165 της 21/23 Αυγ. 1951 Περί ενοποιήσεως των ενδίκων διοικητικών μέσων κατά πράξεων των Τελωνειακών Αρχών δι’ ων επιβάλλονται ειδικά πρόστιμα επί τη βάσει των περί μονοπωλίων διατάξεων. Έχοντες υπ’ όψιν την διάταξιν του τρίτου άρθρου του υπ’ αριθ. 1591/1950 Νόμου «περί κυρώσεως, τροποποιήσεως και συμπληρώσεως του υπ’ αριθ. 1514/1950 Α. Νόμου «περί τροποποιήσεως των περί τελωνειακών παραβάσεων και λαθρεμπορίας διατάξεων του Τελωνιακού Κώδικος» (παράγρ. 18 του άρθρ. 99 του Νόμ. 1165/1918 «περί Τελωνειακού Κώδικος ούτος ετροποποιήθη και συνεπληρώθη μεταγενεστέρως»), αποφασίζομεν. 1.Εις περιπτώσεις κατά τας οποίας αι Τελωνειακαί Αρχαί επιβάλλουσαι κατά υπαιτίων λαθρεμπορίας πολλαπλά τέλη, επί τη βάσει των διατάξεων των παρ. 3-8 του άρθρ. 97 του Τελωνειακού Κώδικος, είναι αρμόδιαι, όπως επιβάλλουσιν, παραλλήλως και τα εκ των νομοθεσιών: α)Περί μονοπωλίων του σιγαροχάρτου και βιβλίων αντιγραφής επιστολών. β)Περί μονοπωλίου του πετρελαίου γ)Περί μονοπωλίου παιγνιοχάρτων. δ)Περί μονοπωλίου των πυρείων. ε)Περί μονοπωλίου του άλατος. ς)Περί λεπτού χάρτου καταλλήλου προς κάπνισμα, ούτινος απαγορεύεται η εισαγωγή, κατοχή και εμπορία, προβλεπόμενα ειδικά πρόστιμα υπό οιανδήποτε ονομασίαν (πρόστιμα, πρόσθετα ή πολλαπλά τέλη κλπ.), αι καταλογίζουσαι και ταύτα πράξεις των Τελωνειακών Αρχών, εφ’ όσον εκδίδονται μετά την ισχύν της παρούσης, υπόκεινται εις τα αυτά διοικητικά ένδικα μέσα εις α υπόκεινται και οι πράξεις αυτών, δια των οποίων επιβάλλονται τα υπό του Τελωνειακού Κώδικος προβλεπόμενα πολλαπλά τέλη κατά των υπαιτίων της λαθρεμπορίας. (Αντί της σελ. 289) Σελ. 289(α) 173-63 150 Λαθρεμπορία 30.Β.μ.3-6 2.Δια την ενάσκησιν των ως άνω ενδίκων μέσων, ακολουθείται η διαδικασία η καθοριζομένη υπό του άρθρ. 99 και επέκεινα του Τελωνειακού Κώδικος δια τας πράξεις των Τελωνειακών Αρχών τας επιβαλλούσας πολλαπλά τέλη κατά υπαιτίων λαθρεμπορίας. 